מכרז למנהל/ת קהילה לאגודה הקהילתית והוועד המקומי נס עמים

* התפקיד כולל ניהול אגודה שיתופית קהילתית וועד מקומי
* היקף משרה: 50%
* תחילת העסקה: מיידית
* כפיפות: הנהלת היישוב

**תיאור העיסוק :**

* יישום מדיניות הוועד כפי שתיקבע בישיבות הוועד
* אחריות על גיבוש וניהול תקציב היישוב תוך ביצוע בקרה מתמדת אחר ההוצאות לסעיפיהן, התייעלות וחיסכון בתקציב היישוב
* אחריות כללית על תפעול השירותים המוניציפליים והקהילתיים ביישוב, לרבות – חינוך, תרבות ביטחון, רווחה/פרט, תשתיות, נוי ואיכות הסביבה ועוד.
* ניהול צוות עובדים וניהול הספקים השונים של הוועד המקומי והאגודה הקהילתית.
* בניית תכניות עבודה, מעקב אחר יישומן, מעקב תקציבי
* התנדבות- ריכוז פעילות המתנדבים וסיוע בהקמת ועדות מתנדבים – הנעת תושבים לעשייה קהילתית, עבודה עם הוועדות להצבת יעדים ומטרות, סיוע בהכנת תכניות עבודה, בקרה תקציבית, סיוע ותמיכה בוועדות השונות של היישוב למימוש תכנית עבודתן וקבלת האישור מהנהלת הישוב.
* תפעול- אחריות על נראות, תשתיות, מבני הציבור, בטיחות, תקינות מתקנים ועוד.
* פרויקטים ייזום, הנעה וניהול פרויקטים בתחומי הקהילה, תשתיות ופיתוח היישוב וכד'
* ייצוג היישוב במועצה וגורמי חוץ, לרבות פניה להשגת תקציבים מקולות קוראים, מועצה ואחרים
* ניהול מאגר תושבים וניהול הקהילה תוך התייחסות לנתונים דמוגרפיים.
* הרחבה צמיחה דמוגרפית- טיפול, ניתוח וקידום נושא הצמ"ד באמצעות קידום תכנון תב"ע ישובית בשיתוף אגף ההנדסה במועצה.

**דרישות התפקיד**

* ניסיון קודם בניהול קהילה צומחת של שנתיים לפחות.
* ניסיון בניהול וקידום פרויקטים – רצוי בתחומי תשתיות ומוניציפאלי
* ניסיון מוכח בבניית תקציב ובקרה תקציבית
* הבנה טובה חינוך, בתשתיות, נוי, מים, קהילה ועוד.
* ניסיון מוכח בניהול צוות מנהלים ועובדים.
* יחסי אנוש מעולים, סובלנות , קהילתיות ושירותיות
* יכולת קידום, תכנון וביצוע תוכניות עבודה נרחבות בתחומים שונים.
* יוזמה, ראיה מערכתית, יכולת השלמת משימות בסביבה מרובת שותפים
* מוכנות לעבודה גם בשעות לא שגרתיות, לרבות אחה"צ, ערב, במידת הצורך, תוך עצמאות תפקודית מלאה
* תעודת ניהול קהילה- במידה ולא קיימת הכשרה המנהל יחויב לסיים בהצלחה קורס מנהלי קהילות ו/או מנהיגי ומנהיגי המחר (מ.א מטה אשר) לא יאוחר משנה מתחילת מינויו.
* ניסיון בניהול ופתרון משברים
* קו"ח להגיש עד ליום 30.7.24 למייל nes.ammim.mazkirut@gmail.com
* יש לציין ציפיות שכר
* המודעה מיועדת לגברים ונשים כאחד, רק פניות מתאימות תיענינה